Manises insta la Conselleria d'Educació que liquide el deute amb l'adjudicatària de la reforma del Félix i el Benjamín perquè finalitzen les obres
15 de octubre de 2024

• L'UTE ha amenaçat amb paralitzar les obres del Pla Edificant per un impagament de Conselleria que ascendeix a 2.224.519,47 €

Manises, 15 d’octubre de 2024.- L'Ajuntament de Manises, ha reclamat a la Conselleria d'Educació, Cultura, Universitats i Ocupació, a través d'un ofici, la regularització, de manera immediata, dels impagaments corresponents a les obres dels CEIP Félix Rodríguez de la Fuente i Benjamín Benlloch, emmarcades dins del Pla Edificant i executades durant els mesos de juny, juliol, agost i setembre, els quals ascendeixen a 2.224.519,47 d'euros (sense IVA).

La Conselleria, com en altres ocasions, ha actuat de manera unilateral i opaca, filtrant a la premsa una visita del conseller sense haver fet una comunicació oficial a l'Ajuntament de Mansies.

L'equip de govern actual denúncia que aquesta visita no és més que una altra maniobra de distracció per a traure rèdit polític i que no es parle del problema real d'impagaments a les empreses constructores ja que l'abonament de les certificacions es queda en els calaixos sense fer-se efectiu, de manera que la finalització de les obres es veu amenaçada dins del termini i en la forma corresponent.

L'empresa constructora, Vainsa-Globaltec, ha informat l'ajuntament del perjudici financer que els suposa aquesta situació, alertant de la necessitat de paralitzar formalment les obres si no es resolen els impagaments. Immediatament després de rebre aquesta comunicació per part de l'empresa, l'Ajuntament de Manises ha presentat un ofici reclamant el pagament, a la vista de l'enorme perjudici que suposaria per a l'alumnat d’ambdóis centres la paralització de les obres, les quals es troben a dues setmanes de la seua finalització, segons el que s'estableix al contracte.

La situació preocupa enormement el consistori maniser ja que des de 2023 la mateixa empresa responsable de les obres ha dut a terme la paralització d'obres en centres docents d'Albaida, Ontinyent, El Campello i Mislata, per exemple, pel mateix motiu: l'impagament de certificacions per part de la Generalitat Valenciana.